钦定古今图书集成/明伦汇编/闺媛典/第007卷 > 《春别四首》前人
## 钦定古今图书集成/明伦汇编/闺媛典/第007卷 > 《春别四首》前人

翻莺度燕双比翼，杨柳千条共一色。但看陌上携手
归，谁能对此空相忆。

江东大道日华春，垂杨挂柳拂轻尘。淇水昨送泪沾
巾，红妆宿昔已应新。

御悲揽涕别心知，桃花李花任风吹。本知人心不似
树，何意人别似花离。

幽宫积草自芳菲，黄鸟著树情相依。争风竞日常闻
响，重花叠叶不通飞。当知此时动妾思，惭使罗袂拂
君衣。